b'\n_START_ARTICLE_\nCopyleft\n_START_PARAGRAPH_\nCopyleft apibr\xc4\x97\xc5\xbeia licencij\xc5\xb3 tip\xc4\x85, kai k\xc5\xabrinys (programin\xc4\x97 \xc4\xafranga, dokumentas, meno k\xc5\xabrinys) yra laisvas. Paprastai reikalaujama, kad visi pakeitimai taip pat b\xc5\xabt\xc5\xb3 laisvi._NEWLINE_Padarydami program\xc4\x85 copyleft, autorius i\xc5\xa1saugo autoryst\xc4\x99, ta\xc4\x8diau kartu suteikia b\xc5\xabsim\xc5\xb3 pakeitim\xc5\xb3 autoriams ir vartotojams pla\xc4\x8dias teises. \xc5\xa0ios teis\xc4\x97s leid\xc5\xbeia \xc5\xbemon\xc4\x97ms dalintis programa, j\xc5\xb3 pa\xc4\x8di\xc5\xb3 padarytais jos patobulinimais, jeigu toki\xc5\xb3 yra. Norint naudoti v\xc4\x97liau kit\xc5\xb3 \xc5\xbemoni\xc5\xb3 keist\xc4\x85 copyleft programos versij\xc4\x85 kitokiomis s\xc4\x85lygomis, b\xc5\xabt\xc5\xb3 reikalingas ne tik pradinio autoriaus, bet ir vis\xc5\xb3 kit\xc5\xb3 tos programos versijos autori\xc5\xb3 sutikimas. Copyleft tipo licencija sukuria net ir tarpusavyje nebendraujan\xc4\x8di\xc5\xb3 \xc5\xbemoni\xc5\xb3 tarpusavio kooperacij\xc4\x85 (visi tobulina visiems reikaling\xc4\x85 sistem\xc4\x85)._NEWLINE_Daug geros kokyb\xc4\x97s copyleft licencij\xc4\x85 turin\xc4\x8di\xc5\xb3 k\xc5\xabrini\xc5\xb3 taip pat skatina savo reikm\xc4\x97ms adaptuoti ir prireikus i\xc5\xa1pl\xc4\x97sti esam\xc4\x85 geros kokyb\xc4\x97s program\xc4\x85. Norimas rezultatas tuo b\xc5\xabdu pasiekiamas daug grei\xc4\x8diau nei prad\xc4\x97jus kurti sau reikaling\xc4\x85 versij\xc4\x85 nuo prad\xc5\xbei\xc5\xb3. Ta\xc4\x8diau naujoji, i\xc5\xa1pl\xc4\x97sta versija taip pat privalo b\xc5\xabti copyleft. Taigi po jos pasirodymo naudotis copyleft k\xc5\xabriniais bus dar naudingiau. Nenorintiems dalintis savo darbais su kitais tai kelia didel\xc4\xaf nepasitenkinim\xc4\x85, kadangi copyleft resursai jiems tampa neprieinami. Stamb\xc5\xabs gamintojai neretai link\xc4\x99 paimti savo \xc5\xbeinion jiems reikalingus k\xc5\xabrinius, nusipirkdami autorines teises. Daug autori\xc5\xb3 turint\xc4\xaf copyleft k\xc5\xabrin\xc4\xaf taip nusipirkti labai sunku, nes reikalingas vis\xc5\xb3 kada nors j\xc4\xaf keitusi\xc5\xb3 autori\xc5\xb3 sutikimas.\n_START_SECTION_\nJAV specifika\n_START_PARAGRAPH_\nTeori\xc5\xa1kai copyleft taip pat suteikia galimyb\xc4\x99 tarpusavyje nebendradarbiaujantiems \xc5\xbemon\xc4\x97ms pakeisti program\xc4\x85 \xc4\xaf priva\xc4\x8di\xc4\x85 (patentuot\xc4\x85) programin\xc4\x99 \xc4\xafrang\xc4\x85. Jie gali daryti pakeitimus, nesvarbu kokius, didelius ar ma\xc5\xbeus, ir platinti gaut\xc4\x85 rezultat\xc4\x85 kaip patentuot\xc4\x85 gamin\xc4\xaf. Ta\xc4\x8diau daugelis populiari\xc5\xb3 copyleft licencij\xc5\xb3 (GPL, LGPL) numato papildomas su patentais susijusias s\xc4\x85lygas, kurios paprastai neleid\xc5\xbeia \xc4\xafvedus patentuot\xc4\x85 pakeitim\xc4\x85 v\xc4\x97liau reikalauti tuo pagrindu privalomo u\xc5\xbemokes\xc4\x8dio i\xc5\xa1 vis\xc5\xb3 v\xc4\x97lesni\xc5\xb3 vartotoj\xc5\xb3 ar kelti kitas pana\xc5\xa1ias s\xc4\x85lygas._NEWLINE_Europoje \xc5\xa1ios problemos neaktualios, kadangi n\xc4\x97ra leid\xc5\xbeiamas programin\xc4\x97s \xc4\xafrangos patentavimas.'